Cele mai importante elemente ale acordului comercial UE-Mercosur: Respectarea Acordului de la Paris, printre prevederi
La peste 20 de ani de la începutul negocierilor, Uniunea Europeană și țările Mercosur – Argentina, Brazilia, Paraguay și Uruguay – au ajuns recent la un acord comercial pentru înființarea unei zone de liber schimb. Elementele principale ale acordului includ un „mecanism de reechilibrare”, care poate fi utilizat în cazul unor dispute legate de politici ce afectează comerțul, precum și o prevedere care permite suspendarea înțelegerii dacă una dintre părți este găsită vinovată de încălcarea Acordului de la Paris privind clima.